24/01/2020 | Administración LocalMunicipal
Ribeira
Aprobación definitiva da modificación da Ordenanza C.2, reguladora do prezo público pola prestación de servizos culturais

O Pleno da Corporación, na Sesión de data 28 de outubro de 2019, adoptou o seguinte acordo: Primeiro.- Aprobar a modificación da contía do prezo público regulado no artigo 3 da Ordenanza C.2, reguladora do prezo público pola prestación de servizos culturais. Segundo.- Aprobar o texto refundido da ordenanza modificada. O acordo de aprobación inicial foi publicado no Boletín Oficial da Provincia Nº 215, de 12/11/2019, abríndose con elo o prazo de exposición pública previsto nos artigos 49 da Lei 7/1985, e 17 do RD 2/2004, a efectos de reclamacións e suxestións perante o Pleno, a contar dende a data de publicación do presente acordo. Non sendo presentada ningunha reclamación, e entendéndose por tanto definitivamente adoptado o acordo ate o de agora provisional, procédese á súa publicación, xunto co texto íntegro da ordenanza modificada, a efectos da súa entrada en vigor. Riveira, 15 de xaneiro de 2020. O Alcalde Manuel Ruiz Rivas De conformidade co previsto no artigo 127, en relación co artigo 41, ámbolos dous do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, redactados conforme a Lei 25/98, de 13 de xullo, de Modificación do Réxime Legal das Taxas Estatais e Locais e de Reordenación das Prestacións Patrimoniais de Carácter Público, e no exercicio da potestade regulamentaria recoñecida a este Concello, na súa calidade de Administración Pública de carácter territorial, polos artigos 4, 49, 70.2 e concordantes da Lei 7/85 de 2 de abril, reguladora de Bases de Réxime Local, establecese o prezo público pola prestación de servizos e realización de actividades culturais. O obxecto deste prezo público o constitúen os seguintes servizos: - Actuación da Coral Polifónica Municipal. - Actuación do Grupo Municipal de Teatro. - Asistencia á escola municipal de ballet e a escola municipal de teatro. - Representacións teatrais e outros eventos culturais. Estarán obrigados ó pagamento do prezo público regulado nesta ordenanza os usuarios ou beneficiarios dos servizos sinalados no artigo anterior. A contía do prezo público regulado nesta ordenanza é o seguinte: - Actuación da coral polifónica municipal e do grupo municipal de teatro:  Actuación fora da CC. AA. de Galicia: 800,00 €. O solicitante deberá correr cos gastos de desprazamentos, aloxamento e dietas derivados da actuación.  Actuación dentro da CC. AA, de Galicia: 1.200 €, gastos de desprazamento, aloxamento e dietas incluídos no prezo.  Actuación no termo municipal de Riveira: 1200 €, con posibilidade de exención cando concorran as circunstancias anteriormente descritas e a través de acordo expreso da autoridade competente. No caso de que a actuación sexa solicitada por unha entidade sen ánimo de lucro debidamente acreditada e inscrita no Rexistro Municipal de Asociación, e sempre para ter lugar no termo municipal de Riveira, de conformidade co disposto no artigo 47.1 do R. D. L.2/2004 e artigo 23.2 b) da Lei 7/85, e sempre que existan razóns sociais, culturais, benéficas ou de interese público que así o aconsellen, a Xunta de Goberno Local, ou a través de resolución de Alcaldía poderá establecer a gratuidade destas actuacións e polo tanto a exención no pago do correspondente prezo público indicando expresamente no citado acordo se debe ou non asumir a entidade solicitante os gatos de desprazamento e dietas. Os prezos públicos que determinan o caché das actuacións dos distintos espectáculos dos grupos municipais, poderán ser obxecto anualmente de modificación co incremento do IPC oficial, a través de resolución do órgano competente e en todo caso, da XGL. Se das distintas escolas municipais de cultura xurdira unha nova formación artística da que puidera derivar un espectáculo co seu correspondente prezo público ou caché da actuación, o importe da mesma ou exención, segundo o caso, será o establecido para os grupos existentes, isto é a Coral Municipal e o Grupo de Teatro Municipal, ou en todo caso o que se determinase a través de resolución do órgano competente ou acordo da XGL.  Asistencia as escolas municipais: - Escola Municipal de Ballet: 136,46 €/curso. - Escola Municipal de Teatro: 127,92 €/curso. - Os membros do Grupo Municipal de Teatro non pagarán matrícula.  Representacións teatrais e outros eventos culturais. O establecemento e contía do prezo público será o que fixe en cada caso a Xunta de Goberno Local por delegación do Pleno da Corporación, de conformidade co disposto no artigo 47.1 do R. D. L.2/2004 e artigo 23.2 b) da Lei 7/85. A estes efectos, con carácter previo á celebración da actividade, a Xunta de Goberno Local, en base ós informes previos do Servizo de Cultura e da Intervención Municipal sobre os custos soportados polo Concello, establecerá o prezo concreto de cada actividade. Conforme ó disposto no artigo 44.2 do R. D. L.2/2004, cando exista razóns sociais, benéficas, culturais ou de interese público que así o aconsellen, a Xunta de Goberno Local poderá fixar prezos por debaixo do custe do servizo. Nestes supostos deberán consignarse nos orzamentos da Entidade as dotacións oportunas para a cobertura da diferenza resultante. Acordados os prezos, o acordo será exposto, a efectos da súa publicidade. A contratación da Orquestra de Cámara, Coral Polifónica e Grupo Municipal de Teatro solicitarase por escrito ante o Rexistro Central do Concello con unha antelación mínima de dez días. Previos os informes pertinentes, no seu caso, ditarase resolución. En todo caso, é facultade discrecional do Concello o outorgamento ou denegación das solicitudes, atendendo o obxecto da petición, interese artístico e oportunidade da petición. En tódolos casos a xestión destes prezos públicos corresponderá ó Departamento de Cultura e a recadación á Tesourería Municipal. Esixirase o depósito previo do prezo público regulado nesta Ordenanza no momento en que se solicite a prestación do servizo ou realización da actividade que constitúe o seu obxecto. Unha vez autorizado dita prestación, aplicarase á contía do prezo público o depósito constituído procedendo a realizar os abonos ou a esixir os importes complementarios que procedan. En caso de denegación da solicitude, procederase a devolver o importe ingresado. Cando o interesado renunciase a actividade non terá dereito a devolución algunha. Se por causas non imputables ó obrigado o pago do prezo, o servizo ou actividade non se preste ou desenrole, procederá a devolución do importe correspondente. Nos prezos públicos en que, de acordo co previsto nesta Ordenanza, a contía fora fixada pola Xunta de Goberno Local, e sempre que existan razóns sociais, culturais, benéficas ou de interese público que así o aconsellen, poderanse fixar prezos públicos por contía inferior á prevista no artigo 3º, sempre que exista consignación orzamentaria para cubrir a correspondente diferenza. Asemade, e nas mesmas condicións de existencia da oportuna cobertura no Orzamento, poderán esixirse prezos inferiores ata nun 30% ós previstos directamente na Ordenanza en relación ás actuacións da Coral Polifónica Municipal e o Grupo Municipal de Teatro. Todo acto que implique infracción ou defraudación dos dereitos establecidos nesta Ordenanza será sancionado con multa de ata o dobre das cantidades defraudadas, sen prexuízo do pagamento dos dereitos adebedados conforme á mesma. Autorízase á Xunta de Goberno Local a modificar a contía do prezo público, regulada no artigo 3º desta Ordenanza. A presente Ordenanza, aprobada polo Pleno da Corporación en sesión de 28/10/2019, surtirá efectos dende a súa publicación no BOP, permanecendo en vigor ata a súa modificación ou derrogación expresa. Riveira, 15 de xaneiro de 2020. O Alcalde Manuel Ruiz Rivas